تكفى طالت المده رد القلب لي رده
صبري قد بلغ حده لاتقسى على الولهان
يا نبض الحشا والروح عذبني حمام الدوح
اتعبني وزاد جروح بلحونه على الاغصان
كم لي منتظر وصلك كم عانيت من اجلك
تكويني على مهلك تهديني العنا الوان
يا مدعوج الاعياني حبك وسط شرياني
ظامي كنت واسقاني من ثغرك عسل دوعان
اشكي من عذابك لي كان الوقت يسمح لي
منك صرت انا مبلي ارفق يا غصين البان
نار الشوق تحرقني حبك غصب يسرقني
سيل الهم يغرقني مع ليل الاسى سهران
ليلي ارقب نجومه اسهر لاجل معلومه
هذا الحال وسلومه جوي بعدكم ما زان